Radwor (SN). Sakski krajny społnomócnjeny za wobdźěłanje diktatury SED Lutz Rathenow přewjedźe w zwisku ze swojej nadregionalnej poradźowanskej iniciatiwu k prašenjam rehabilitacije SED-njeprawdy tež wobydlersku rěčnu hodźinu w Radworju. Na zhromadnym poradźowanju ze sorabistom a stawiznarjom dr. Timom Meškankom hodźa so nimo prašenjow narunanja politisce motiwowaneje njeprawdy tež běžne rehabilitaciske jednanja rozrěčeć – prěni raz tež w serbskej rěči. Krajnemu społnomócnjenemu je wažne, wupokazanemu wědomostnikej poradźowanje přenjesć. Ze spěchowanjom krajneho społnomócnjeneho wuńdźeštej Meškankowej knize „Instrumentalisierung einer Kultur: Zur Situation bei den Sorben 1948–1989“ kaž tež „Sorben im Blick der Staatssicherheit“.
szl_Latn